Torneträsk

Torneträsk eller Torne träsk (nordsamisk: Duortnosjávri, finsk: Torniojärvi) er en innsjø i det nordvestlige Lappland i Kiruna kommune i Sverige, med et areal på . 

Torneträsk er Sveriges sjette eller syvende (avhengig av hvordan man regner) største innsjø, og Skandinavias største fjellsjø. Den befinner seg innenfor en fordypning skapt av en isbre. Innsjøen er mer enn 70 kilometer lang og 11 kilometer bred, og er Sveriges nest dypeste innsjø, med en dybde på 168 meter. Innsjøen har et vannvolum på 17,1 milliarder kubikkmeter.

Innsjøens største tilførselselv er Abiskojåkka, og den har utløp gjennom Torneälven. Dens nedbørfelt er .

Innsjøen er vanligvis islagt fra desember til juni.

Langs størsteparten av Torneträsks sørlige strender går Europavei 10 og Malmbanan. På vestsiden av innsjøen ligger stedene og turistanleggene Abisko og Björkliden.

Nord for innsjøen er området stort sett uberørt, med nasjonalparker på både norsk og svensk side av grensen. Snøscootertrafikk er tillatt bare på selve innsjøen, som også er et populært område for sportsfiske. Om våren, spesielt i helgene, reiser mange fra Kiruna for å bedrive isfiske på sjøen. Et årlig arrangement som lokker mange fiskere er Lapplandsmästerskapet i isfiske, som arrangeres ved Stenbacken.

Se også 
Liste over innsjøer i Skandinavia

Referanser

Eksterne lenker 
 

Innsjøer i Kiruna kommune
Torneälvens vassdragsområde